Aerborzh etrebroadel Brest-Breizh

Emañ aerborzh etrebroadel Brest-Breizh (kod AITA : BES ; kod OACI : LFRB) war gumun Gwipavaz e Biz Brest. E 2013 e voe 1 003 086 a veajourien o tremen drezañ. Perc'hennet eo gant Rannvro Breizh ha meret gant Kambr Kenwerzh ha Greanterezh Brest. Kammedoù kentañ an nijerezh e Brest Abred e krogas Istor an nijerezh e Brest. E kreiz an XIXvet kantved e reas ar vreudeur Le Temple arnodoù evit lakaat ur ardivink da nijal, tra ma reas heñvel Jean-Marie Le Bris war-dro 1856 ha 1860 e Douarnenez hag e Plonevez-Porzhe. Hemañ a reas arnodoù e Brest war Boligon ar Morlu war-dro 1867. E 1913 e nijas Saint-Pol-Roux gant e nijerez a-us da lenn-vor Vrest. E 1914 e tibradas ar c'homandant Maurice Challe eus Brest evit mont da bradañ e Pariz ha distreiñ da Vrest e-bourzh un nijerez Farman. Gwelout ar reked kriz hag an daveoù war Wikidata. Nijva stadunanat e 1917 E 1917 e savas al Lu stadunanat daou sanailh evit goudoriñ aerlistri war blateiz Lanruz e Gwipavaz. Implij a raent ledennad dour Lanninon evit o nijerezioù-neuñv. Nijva evit an nijerezioù bihan War-dro 1930 e roas ar gouarnamant gall un aotre da implij an nijva evit nijerezioù bihan. Aerborzh Brest-Gwipavaz E 1937 e oe krouet aerborzh Brest-Gwipavaz dindan meradur da gortoz Kambr Kenwerzh ha Greanterezh Brest. Nijva brezel evit an Alamaned Ur strollad nijerezioù chaseal a voe staliet gant an aerlu alaman. E 1945 e oe distrujet an dachenn-dibradañ. Aerborzh bihan evit ar varc'hadourezh Goude ar brezel, n'eus ket mui a linennoù evit ar veajourien. Un nebeud marc'hadourezhioù gounezerezhel a zo kaset da Vreizh-Veur. Aerlinenn war-du Enez-Eusa E 1995 eo voe roet lañs d'ul linenn evit kas tud ha marc'hadourezh da Enez-Eusa gant ar Compagnie bretonne aéronautique. Aerlinenn veaj da Bariz E 1961 e oe digoret ul aerlinenn veaj etre Brest ha Pariz gant Air Inter. Labourioù evit gwellaat hag astenn an aerborzh Savadur an tour-kontrolliñ kentañ 1986 - Aerogar nevez 1992 - Hiraet eo bet an dachenn-dibradañ da 3 100 m 1993 - Parklec'h evit ar fret 1998 - Astenn an aerogar 2000 Tour-kontrolliñ nevez Diwezh 2007 - Digoradur an aerogar nevez (20 000 m², gorread lieskementet 4 gwech) Aveadurioù 2 leurenn bradañ ha dibradañ, 3 100 m hed Aergar gant 2 dreuzell Wifi digoust Letioù Stalioù-kenwerzh Linennoù 12 termen-beaj war-eeun er C'hwec'hkorn hag en DOM-TOM 24 zermen-beaj da vaez-bro war-eeun Notennoù